****

**ΔΕΛΤΙΟ ΤΥΠΟΥ**

Από 30 Απριλίου έως 17 Μαίου 2020

**ΜΕΤΑΘΕΣΗ ΤΩΝ ΕΚΔΗΛΩΣΕΩΝ ΤΗΣ 12ΗΣ ΔΙΕΘΝΟΥΣ ΣΥΝΑΝΤΗΣΗΣ ΣΧΟΛΙΚΩΝ ΧΟΡΩΔΙΩΝ ΚΑΡΔΙΤΣΑΣ ΓΙΑ ΛΟΓΟΥΣ ΔΗΜΟΣΙΑΣ ΥΓΕΙΑΣ**

**Σε σύσκεψη που πραγματοποιήθηκε σήμερα Τρίτη 3 Μαρτίου 2020 το πρωί στο γραφείο του Αντιπεριφερειάρχη Καρδίτσας κ. Κωνσταντίνου Νούσιου, με τη σύμφωνη γνώμη των Δημάρχων Καρδίτσας κ. Βασιλείου Τσιάκου, του Δημάρχου Μουζακίου κ. Φάνη Στάθη, του Διευθυντή Δευτεροβάθμιας Εκπαίδευσης Νομού Καρδίτσας κ. Μιχάλη Παπανούσκα, της Διευθύντριας Πρωτοβάθμιας Εκπαίδευσης Ν. Καρδίτσας κ. Ευαγγελίας Χατζηδημητρίου, του Προέδρου του ΕΒΕ Καρδίτσας κ. Κώστα Ζυγογιάννη και του Διευθυντή του Διεθνούς Φεστιβάλ Καρδίτσας κ. Νίκου Ευθυμιάδη, αποφασίστηκε σύμφωνα και με τις εντολές του Υπουργείου Υγείας και τις οδηγίες του Υπουργείου Παιδείας, για λόγους δημόσιας υγείας, η μετάθεση των εκδηλώσεων της 12ης Διεθνούς Συνάντησης Σχολικών Χορωδιών από 30 Απριλίου έως 17 Μαίου 2020.**

**Στην απόφαση συνέβαλε σημαντικά η απόφαση αρκετών σχολικών χορωδιών να ακυρώσουν τη συμμετοχή τους, καθώς και η έντονη ανησυχία πολλών γονέων χορωδών.**

**Η Εκδήλωση που είναι προγραμματισμένη για την ερχόμενη Δευτέρα 9 Μαρτίου 2020 στις 7:30 στον Ιερό Ναό του Αγίου Σεραφείμ στο Φανάρι Καρδίτσας που αφορά την παρουσίαση της Υμνολογίας του Προστάτη και Πολιούχου Αγίου Σεραφείμ, θα πραγματοποιηθεί κανονικά.**